CELEX: 62021CN0235
Language: fi
Date: 2021-04-12 00:00:00
Title: Asia C-235/21: Ennakkoratkaisupyyntö, jonka Vrhovno sodišče Republike Slovenije (Slovenia) on esittänyt 12.4.2021 – RAIFFEISEN LEASING, trgovina in leasing d. o. o. v. Slovenian valtio

7.6.2021   
            
            
               FI
            
            
               Euroopan unionin virallinen lehti
            
            
               C 217/32
            
         
      Ennakkoratkaisupyyntö, jonka Vrhovno sodišče Republike Slovenije (Slovenia) on esittänyt 12.4.2021 – RAIFFEISEN LEASING, trgovina in leasing d. o. o. v. Slovenian valtio
      (Asia C-235/21)
      (2021/C 217/43)
      Oikeudenkäyntikieli: sloveeni
      
         Ennakkoratkaisua pyytänyt tuomioistuin
      
      Vrhovno sodišče Republike Slovenije
      
         Pääasian asianosaiset
      
      
         Valittaja: RAIFFEISEN LEASING, trgovina in leasing d. o. o.
      
         Vastapuoli: Slovenian valtio
      
         Ennakkoratkaisukysymykset
      
      
                  1)
               
               
                  Voidaanko kirjallista sopimusta pitää arvonlisäverodirektiivin (1) 203 artiklassa tarkoitettuna laskuna vain silloin, kun se sisältää kaikki arvonlisäverodirektiivin [XI osaston] 3 luvussa (”Laskutus”) säädetyt tiedot;
                  tai jos tähän vastataan kieltävästi,
               
            
                  2)
               
               
                  mitkä ovat ne tiedot tai olosuhteet, joiden perusteella kirjallista sopimusta voidaan joka tapauksessa pitää (myös) laskuna, josta seuraa arvonlisäverodirektiivin 203 artiklassa tarkoitettu velvollisuus maksaa arvonlisävero;
                  tai konkreettisemmin,
               
            
                  3)
               
               
                  voidaanko kahden arvonlisäverovelvollisen tekemää kirjallista sopimusta, joka koskee tavaroiden luovutusta tai palvelujen suoritusta, pitää arvonlisäverodirektiivin 203 artiklassa tarkoitettuna laskuna, kun siitä ilmenee myyjän tai palvelujen suorittajan nimenomainen ja objektiivisesti havaittavissa oleva tahto antaa sopimuspuolena tiettyä liiketointa koskeva lasku, minkä johdosta hankkijalle voi syntyä perusteltu olettamus, että se voi laskun perusteella vähentää ostoon sisältyvän arvonlisäveron?
               
            
         (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).